**PRILAGODBE U NASTAVNOM PLANU**

* ocjenjivati sadržaj, ne rukopis.
* omogućiti alternativne načine provjere znanja (usmeno, tipkani izvještaji, audio i video prezentacije i sl.)
* omogućiti alternativne načine rješavanja zadataka, sa reduciranim potrebama za pisanje, verbalno izlaganje; izrada mapa i grafikona; korištenje slikovnog materijala, korištenje diktafona i kalkulatora
* postaviti jasna pravila u razredu - učenik treba strukturiranu situaciju i jasne granice, jer ih sam ne može postaviti
* strukturirati okolinu tako da učenik uspješno završi zadatak (staviti naglasak na ono što dijete može a ne na ono što ne može učiniti)
* učenicima s poremećajem pažnje i hiperaktivnosti ne remetiti organizaciju klupa u razredu jer tako imaju manje teškoća
* dopustiti da učenik sjedi u prvom redu odmaknuto od buke (ne pokraj vrata, prozora ako je uz ulicu….)
* postaviti da učenik s teškoćom sjedi s djetetom koji je dobar model, a učenik s velikim teškoćama pažnje i nemirom neka sjedi samo
* pohvaliti trud koji dijete ulaže u određeni zadatak
* ako dijete griješi, objasniti što ne valja, ne kritizirati ga, uvijek je potrebno pokazati što i kako treba učiniti ili mu pomoći da sam dođe do rješenja – tada ga obvezno pohvaliti
* pismene zadatke skratiti u odnosu na ostalu djecu u razredu, ali to učiniti nenapadno, i NE isticati pred razredom djetetova ograničenja
* izmjenjivati zadatke i variranje teški i laki, zabavni i dosadni
* pripremiti za dijete već napisani tekst s osnovnim činjenicama koje treba naučiti – neka bude napisan čitko, velikim slovima, s istaknutim imenima, pojmovima i slično
* kontinuirano usmjeravati djetetovu pažnju ili verbalno (pitajte nešto jednostavno, što može i ne mora imati čvrste veze sa predavanjem) ili neverbalno (pokažite djetetu prstom u knjizi mjesto gdje se čita, pogledajte slijedi li zadatke u kontrolnom radu, uspijeva li prepisati s ploče ono što ste za njega predvidjeli)
* pratiti ako pažnja odluta: priđite i lagano ga dodirnite po ramenu
* svoje izlaganje obogatite pričama, slikama, filmovima, audiomaterijalima i sl., to će biti zanimljivo i djeci koja nemaju teškoće
* poticati dijete kako bi aktivno sudjelovalo na satu i kako bi mu zadržali pažnju
* upute govoriti smirenim i blagim glasom
* ne propuštati pohvaliti dijete za praćenje uputa, bilo o čemu se radi (možete mu klimnuti glavom i nasmiješiti se, pomilovati ga po glavi, dodirnuti po ramenu, izgovoriti pohvalu pred razredom ili samo njemu, nacrtati sunce, srce, cvijet ili bilo koji pozitivan simbol u bilježnicu, napisati pohvalu)
* omogućiti prilike za pomaganje drugima, za izražavanje empatije
* nikako isključivati učenika iz razrednih aktivnosti
* prihvatiti dijete s teškoćom takvo kakvo ono jest i pomoći mu u prilagodbi, jer kako ga učitelj prihvaća, prihvatit će ga i vršnjaci u razredu.
* privući pažnju prije davanja uputa: koristiti upozoravajuće geste, npr. lagano tapšanje po ramenu; kombinirati verbalne i pismene upute; davati upute jednu po jednu; tiho ponoviti upute učeniku; tražiti da ponovi upute radi potvrde razumijevanja.
* kombinirati govorne, vizualne, pisane i čimbene metode; možda je učeniku potrebno da sam ponovi kako bi zapamtio; podučavanje memorijskih tehnika (npr. mnemonika, vizualizacija, verbalno ponavljanje viđenog ili pročitanog...)
* omogućiti dodatno vrijeme; podučavati vještine i strategije pri pisanju testa (ispita znanja); omogućiti usmeno ispitivanje; koristiti jasne, čitljive i pregledne forme za pisane tekstove; označiti linijama mjesta za odgovor, ostaviti dovoljno mjesta za odgovor ako je rukopis nezgrapan.
* nabrojati, napisati i izreći sve korake potrebne za izvršenje zadataka; reducirati zadatak u nekoliko izvedivih dijelova, u očekivanim vremenskim okvirima; često provjeravati napredak; omogućiti učeniku pomoć drugih učenika, tj. točno mu reći kome se i kako treba obratiti ako «zapne»
* pripremiti pisani materijal sa podcrtanim bitnim dijelovima i idejama vodiljama; predočiti uz tekst bitne činjenice na koje treba obratiti pažnju; podučavati izradi sažetaka bitnih dijelova teksta; pripremiti audio materijal na osnovu teksta.
* omogućiti učeniku da sjedi blizu nastavnika tako da se omogući bolji nadzor; reči učeniku jasno što se od njega očekuje; nagraditi poželjno ponašanje.
* omogućiti česte prilike za ustajanje i kretanje uokolo; omogućiti prostor za kretanje; smisliti aktivnosti koje uključuju i zahtijevaju kretanje.
* podučavati metodama samonadzora; poticati prekidanje rada i provjeru urađenog.
* davati pravovremene obavijesti o promjeni aktivnosti (npr. «imate pet minuta do završetka tog zadatka i prelaska na drugi...»); pravovremeno obavijestiti o očekivanjima u sljedećoj aktivnosti (npr. «za sljedeći zadatak trebate...»); specificirati sredstva potrebna za izvršenje aktivnosti; specificirati sve korake potrebne za izvršenje zadatka; ako je potrebno osigurati učeniku pomoćnika za organiziranje i izvršavanje aktivnosti.